jkorsvik/nowiki_second_scrape_merged huggingface dataset:
Fri rettshjelp

Fri rettshjelp er et rettshjelpstilbud som er opprettet av det offentlige eller ideelle private aktører for å hjelpe personer med å kunne få nødvendig juridisk bistand uavhengig av vedkommendes økonomi.


== Norge ==
I Norge er fri rettshjelp et rettshjelpstilbud som er opprettet av det offentlige for å hjelpe personer med å kunne få nødvendig juridisk bistand uavhengig av vedkommendes økonomi. Dette gjelder i visse typer saker som er ansett spesielt viktige for folks velferd. Tilbudet går ut på at staten, helt eller delvis, dekker utgifter og omkostninger som påløper i forbindelse med advokatbistand, i og utenfor rettergang. Fri rettshjelp er således, kort fortalt, i hovedsak advokatbistand som er subsidiert av staten, med formål å hindre rettstap som følge av dårlig økonomi. 
Fri rettshjelp gis som fritt rettsråd, fri sakførsel eller fritak for rettsgebyr etter rettshjelploven, utenom i saker om idømming og fullbyrding av straff.


=== Fritt rettsråd ===
Fritt rettsråd er fri rettshjelp utenfor rettergang.
Foruten advokatråd om rettslige spørsmål, omfatter fritt rettsråd også ren informasjon om rettsregler og mer omfattende saksbehandling ved advokat – så som utarbeidelse av søknad, klage og korrespondanse med motpart m.v.
Som saker utenfor rettergang anses også forliksrådsbehandling.


=== Fri sakførsel ===
Fri sakførsel er fri rettshjelp (advokatbistand) i saker som går for domstolene (unntatt forliksrådet), samt visse forvaltningsorgan. 
Foruten hel eller delvis dekning av salær til prosessfullmektig (advokat), innebærer fri sakførsel også fritak for behandlingsgebyr og saksutgifter som ikke dekkes av dette, såkalte sideutgifter.
Bevilling til fri sakførsel omfatter ikke bistand til å få gjennomført domsavgjørelse, således at aktuell tvangsfullbyrdelse eventuelt må søkes dekket som fritt rettsråd.


=== Fritak for rettsgebyr ===
Fritak for rettsgebyr innebærer at man slipper å betale for å få behandlet saken i rettsapparatet, og omfatter foruten fritak for behandlingsgebyr også fritak for å betale utgifter til saksutdrag, meddommere, skjønnsmenn, sakkyndige, vitner, oversettelser, særlige undersøkelser og andre sideutgifter.


=== Organisasjoner ===
JURK
Jussformidlingen i Bergen
Juss-Buss
Jusshjelpa i Midt-Norge
Jusshjelpa i Nord-Norge


== Se også ==
Pro bono publico
Saksomkostninger


== Eksterne lenker ==
Ytterligere informasjon om rettshjelpsordningen
Fylkesvei 4734

Fylkesvei 4734 går mellom Vestre og Dalavik i Vindafjord kommune. Veien er 4,0 km lang.
Frem til 2019 hadde veien betegnelsen fylkesvei 732.


== Kommuner og knutepunkter ==

 Vindafjord
Europavei 134 Vestre
Endepunkt Dalavik


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4734
(no) Statens vegvesen – trafikkmeldinger
Beltespenning

Beltespenning er en tvekamp mellom to som har en uoverensstemmelse. De to er væpnet med kniv og bindes sammen med et belte. Kampen går til en av dem svekkes så mye av blodtap at han må gi seg (eller med dødelig utgang for den ene).
Fylkesvei 4746

Fylkesvei 4746 går mellom Velle og Vatne i Vindafjord kommune.
Frem til 2019 hadde veien betegnelsen fylkesvei 737.


== Kommuner og knutepunkter ==

 VindafjordBlikravegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4746
(no) Statens vegvesen – trafikkmeldinger
Ballongobservatørmerket for hæren

Ballongobservatørmerket for hæren (Ballonbeobachterabzeichen des Heeres) er en tysk militær utmerkelse ifra det tredje rike.


== Historie ==
Merket ble introdusert 8. juli 1944 av Oberkommando der Wehrmacht som utmerkelse til offiserer og menige i feltartilleriets avdeling for ballongobservatører. Disse utsatte seg for ekstrem fare ved å henge i kurver under ballonger fylt med brennbar gass ved fronten for å kikke etter fienden. Det er omstridt om merket noensinne ble fysisk utdelt, da historien hentyder til at merket aldri ble ferdig godkjent før den andre verdenskrig var over. Dette har gjort at dette merket er spesielt ettertraktet, og det finnes flere eksemplarer som det strides om er ekte eller ikke.


== Design ==
Merket er ovalt formet av en ekekrans. Sentralt er et gassballong i 45 grader nedenfra og opp mot høyre. Øverst er Wehrmacht-ørnen med hakekors i klørne. Designer var Ellmar Lang.


== Se også ==
Liste over tyske militære utmerkelser 1933-1945


== Kilder ==
Wehrmacht Awards
Dongling Shan

Dongling Shan er et fjellområde vest i byprefekturet Beijing i Folkerepublikken Kina. Det ligger i distriktet Mentougou. Her er Beijings høyeste fjell (2303 meter), og her ligger også skogsparken Xiaolongmen. 
Donglingfjellet er en del av Xishanfjellene, og ligger på grensen mot provinsen Hebei.
Fylkesvei 4760

Fylkesvei 4760 går mellom Ølen og Ytre Hamre i Vindafjord kommune.
Frem til 2019 hadde veien betegnelsen fylkesvei 762.


== Kommuner og knutepunkter ==

 VindafjordDreganesvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4760
(no) Statens vegvesen – trafikkmeldinger
Jon Hjørnevik

Jon Hjørnevik (født 14. april 1970 på Voss) er en norsk forfatter, dikter og komiker. Hjørnevik har gitt ut en rekke humoristiske diktsamlinger samt et rart leksikon på ett bind med tittelen Hjørneviks Store norske leksikon, som spiller på Store norske leksikon.


== Bibliografi ==
I ein sofa frå Korea (Samlaget, 2001)
Den vanskelege andreboka (Samlaget, 2002)
Eit liv i offside, lydbok (Lydbokforlaget, 2004)
Hjørneviks Store norske leksikon (Samlaget, 2004)
Shortsen til far min (Samlaget, 2005)
Mor mi står i glaset (Samlaget, 2008)
Jon Hjørnevik samlar seg, lyrikk (Samlaget, 2010)
Flukta frå Rekkehuset (Samlaget, 2011)
Heimekontor i gravferda (Samlaget, 2013)
Alt skal ut, lyrikk (Samlaget, 2015)
Ikkje alle gjorde motstand under krigen (Samlaget, 2018)
Greatest hits: dikt (Samlaget, 2019)


== Kilder ==
Presentasjon av Jon Hjørnevik i Forfatterkatalogen på Forfattersentrums nettsder


== Eksterne lenker ==
Hjørneviks hjemmeside
Digitaliserte bøker av Jon Hjørnevik i Nasjonalbiblioteket
Stampa

Stampa kan vise til: 

Stampesletta i Lillehammer.
Stampa, fjell i Aurland.
Karl XIIs likferd

Karl XIIs likferd er et, eller egentlig to, maleri av Gustaf Cederström, utført i 1878 i Paris og 1884 nær Uppsala. Bildet er blant de mest kjente svenske malerier.
Det første maleriet ble kjøpt i Paris av en russisk storfyrste som plasserte bildet i sitt palass, Marmorpalasset i St. Petersburg. I Sverige ble det ansett som en krenkelse at en hyllest til den falne krigerkongen Karl XII skulle befinne seg hos kongens arvefiende, og det ble derfor igangsatt en innsamling for å skaffe midler til en ny versjon av det samme maleriet. Cederström malte denne replikken på slektsgodset Krusenberg sør for Uppsala. 30. november (Karl 12's dødsdag) 1884 signerte han maleriet, og det ble sendt til Stockholm.
En nærmere analyse av bildet vil vise at det ikke er historisk korrekt. Det er vanskelig å tenke seg at det noe sted på veien fra Halden til Uddevalla finnes et slikt landskap.  Cederström komponerte imidlertid bildet med stor kunstnerisk frihet og sans for det drama som motivet krevde. Karolinerne på det første maleriet hadde drag fra de franske modellene som maleren engasjerte i Paris - blant annet fra kroene, mens han i den siste versjonen hentet modellene blant dragoner, husmenn, slekt og venner fra traktene rundt Krusenberg. Det er denne siste versjonen av maleriet som har blitt et av Sveriges mest utbredte og kjente kunstverk.
Den første versjonen av maleriet, fra 1878 finnes nå på Göteborgs konstmuseum, mens Krusenbergsversionen fra 1884 henger på Nationalmuseum i Stockholm.


== Eksterne lenker ==
Gustaf Cederström: Karl XII:s likfärd Nationalmuseum, hentet 19. august 2012
Fylkesvei 5020

Fylkesveg 5020 går mellom Mo og Auastad i Etne kommune.
Frem til 2019 hadde veien betegnelsen fylkesvei 37 (Hordaland).


== Kommuner og knutepunkter ==

 EtneFossavegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5020
(no) Statens vegvesen – trafikkmeldinger
Corydoras weitzmani

Corydoras weitzmani er en art i gruppen pansermaller. 
Det er en ferskvannsfisk som blir opptil 5,5 cm lang. Den trives i surt, bløtt vann med en temperatur på 22-26 °C.
De første eksemplarene ble fanget i 1949, men arten ble først vitenskapelig beskrevet i 1971 etter den andre vellykkede fangsten i 1969.
Eggene befruktes ett om gangen og festes på blader, steiner og andre overflater.


== Eksterne lenker ==
(en) Corydoras weitzmani – oversikt og omtale av artene i WORMS-databasen 
(en) Corydoras weitzmani i Encyclopedia of Life 
(en) Corydoras weitzmani i Global Biodiversity Information Facility 
(en) Corydoras weitzmani hos FishBase 
(en) Corydoras weitzmani hos ITIS 
(en) Corydoras weitzmani hos NCBI 
Corydoras weitzmani – detaljert informasjon på Wikispecies 
(en) petfrd.com - Corydoras moment: Corydoras weitzmani
Gustaf Cederström

Gustaf Olof Cederström (født 12. april 1845 i Stockholm, død 20. august 1933 i Stockholm) var en av Sveriges mest populære historiemalere på 1800-tallet. 
Cederström forsøkte seg først som offiser og ble i 1864 utnevnt til  underløytnant ved Värmlands fältjägarregemente, men tok avskjed i 1870 for å satse på en kunstnerkarriere. Han hadde allerede tidligere studert ved Stockholms Konstakademi. Senere studerte han også under Ferdinand Fagerlin i Düsseldorf i 1867 og Léon Bonnat i Paris, samt senere også i Italia. 
I Sverige ble Cederström kjent gjennom en rekke malerier han hadde utført i Paris hvor han bosatte seg i 1873. Blant disse først og fremst «Epilog» og «Mörka stunder».I 1878 ble han styreleder ved Konstakademin, og senere i livet ble han utnevnt til professor, et embete han innehadde i 1887–1911, og han var også akademiets direktør i 1899–1911.Cederströms store gjennombrudd ble maleriet «Karl XIIs likferd» fra 1878 som ble stilt ut på Verdensutstillingen i Paris i 1878. Maleriet ble kjøpt av  den russiske storfyrsten Konstantin, men ved hjelp av gjenkjøp etter revolusjonen har det fått varig plass på Göteborgs konstmuseum. En fri replikk ble utført i 1884 og ble gitt til Nationalmuseum i Stockholm . 
Cederström skrev også bøker og holdt kåserier. Blant hans mest kjente bøker er de selvbiografiske En gammal kosntnärs minnen fra 1926 og Gammalt och nytt fra 1929.


== Utvalgte verk ==
«Karl XIIs likferd» (1878 och 1884)
«Baptistene» (1886)
«Frelsesarméen» (1886)
«Magnus Stenbock i Malmö» (1892)
«Hos de hjemløse» (1894)
«Seieren ved Narva» (1907–10)
		
		
		


== Referanser ==


== Eksterne lenker ==
(en) Gustaf Cederström – kategori av bilder, video eller lyd på Commons 
(en) Gustaf Cederström – galleri av bilder, video eller lyd på Commons
Fylkesvei 5022

Fylkesveg 5022 går mellom Håland og Frette i Etne kommune.
Frem til 2019 hadde veien betegnelsen fylkesvei 39 (Hordaland).


== Kommuner og knutepunkter ==

 EtneFrettevegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5022
(no) Statens vegvesen – trafikkmeldinger
Ingimundur Friðriksson

Ingimundur Friðriksson (født 17. februar 1950) er en islandsk økonom. 
Han er fra 1. september 2006 en av de tre som sitter i styret for Islands sentralbank. Han overtok da for Jón Sigurðsson, og har før dette sittet som visestyremedlem. Han har vært ansatt i sentralbanken siden 1975, og har hatt en stilling som midlertidig styremedlem i to perioder tidligere; i 2002-03 og fra juni til august 2006. 
Friðriksson har en mastergrad i økonomi som utdanning, og har tidligere bl.a. sittet i styret for Det internasjonale pengefondet (IMF) i Washington fra 1991 til 1993. 


== Eksterne lenker ==
Pressemelding om tilsettingen på Sedlabanki.is
Nidarvoll Ungdomskorps

Nidarvoll Ungdomskorps ble stiftet 30. august 1968, og utviklet seg i løpet av årene til å bli et godt trøndersk korps! I 2015 ble aktiviteten satt på pause fram til 2020, da det nye styret i NUK gikk sammen for å sette i gang korpset på nytt! NUK skal også være en sosial møteplass hvor unge mennesker med felles interesser kan møtes, på øvelser og konsert, men også sosiale arrangementer utenfor øvingslokalet!
Styret har arbeidet for å få startet opp korpset gjennom høsten, og 17. desember 2020 ble vi innsatt som nytt styre i NUK! Vi gleder oss masse til oppstart i 2021, til å møte nye og kjente fjes, og ikke minst å endelig kunne spille sammen!
Til 40 års-jubiléet i 2008 fikk korpset Idar Torskangerpoll til å skrive et bestillingsverk, «Tingly Dents», en suite med tre kontrasterende satser.


== Eksterne lenker ==
Korpsets nettside
Korpsets facebookside
Speking

Speking er en konserveringsmetode for mat som har vært kjent gjennom mange århundrer i de fleste land, og i Norge i mer enn 1000 år. Man kan speke både kjøtt og fisk. Hensikten med speking er å gjøre råvaren spisbar og holdbar uten videre behandling (som koking og steking). Spekemat regnes gjerne som en delikatesse i dag, men i tiden før moderne konserveringsmidler, fryseboksen og kjøleskapet ble alminnelig, var speking og andre konserveringsmetoder nødvendige for å overleve. Speket mat kan i noen tilfeller være holdbar i flere år.
Til speking brukes salt, luft og vann i kombinasjoner, avhengig av råvaretype og saltmetoden som skal benyttes. Det finnes to måter å salte råvaren på, såkalt tørrsalting (som mest vanlig til kjøtt) og lakesalting (som mest vanlig til fisk). Lakesaltet fisk tørkes ikke, i motsetning til kjøtt, men oppbevares i laken til man tar opp fisken for utvanning og påfølgende bruk. Vanligvis vil fisken spises innen et år fra saltingen.Tidligere ble spekingen fortrinnsvis gjort hjemme, men  gjøres i dag av næringsmiddelindustrien. Speket mat er populært i mange land.


== Se også ==
Spekemat
Tørrsalting

Tørrsalting er en gammel konserveringsmetode. Den foregår ved at råvaren som skal konserveres blir saltet med tørt krystallinsk salt. Maten skal ligge i saltet til den får riktig saltinnhold, noe som varierer med både råvaren og råvarekvaliteten. Eksempler konservert mat ved tørrsalting er klippfisk og spekemat. Ved tørrsalting renner eventuell lake som danner seg bort. Andre måter å konservere mat gjennom salting er lakesalting og pickling som ligner tørrsalting, men i tett kar slik at den naturlige laken ikke renner bort.Salting konserverer maten siden de fleste bakterier, muggsopp og andre organismer som bryter ned maten og skaper forråtnelse ikke overlever ved høy konsentrasjon av salt. En levende celle i et slikt miljø vil bli dehydrert gjennom osmose, og enten dø eller bli midlertidig uvirksom. 


== Referanser ==
Cornucopianer

En cornucopianer eller teknologioptimist er en person som tror at kontinuerlig fremskritt og tilgang på materielle ting for menneskeheten kan møtes med fremgang i teknologi. Grunnleggende er det nok materialer og energi på jorden for å understøtte verdens antatte maksimumsbefolkning på 9 milliarder i 2050. 
Betegnelsen kommer fra cornucopia, som er den latinske navnet på «overflødighetshornet» fra gresk mytologi som gir eierne uendelig med mat og drikke. I engelsk språk blir cornucopianere av og til kalt «Boomsters», mens deres filosofiske opponenter (malthusianister) kalles «Doomsters» eller «Doomers».


== Viktige navn ==
John D. Barrow
Frank J. Tipler
Julian Lincoln Simon
Aaron Wildavsky


== Se også ==
Post scarcity
Jacque Fresco
John McCarthy
Matt Simmons
Thomas Robert Malthus


== Litteratur ==
The Doomslayer
The Problem of Denial Arkivert 19. mars 2008 hos Wayback Machine.
Julian Simon & Perilous Optimism Arkivert 16. mai 2008 hos Wayback Machine.
Homer-Dixon, Thomas F. "On the Threshold: Environmental Changes as Causes of Acute Conflict." International Security, Vol. 16, No. 2 (Autumn, 1991), 76-116.
Homer-Dixon, Thomas F, "Environment, scarcity and violence", Princeton, 1999.
Simon, Julian L. "The ultimate resource", Oxford, 1981.


== Referanser ==
Josef Sprinzak

Josef Sprinzak (hebraisk: יוסף שפרינצק, født 8. desember 1885, død 28. januar 1959) var en ledende sionistisk aktivist i den første halvdel av 1900-årene, en israelsk politiker, og den første ordførende leder i Knesset (1949–1959).
Sprinzak ble født i Moskva, Russland, men grunnet fordrivelsen av jøder i 1891 flyttet hans familie til Chișinău, der han ble en av grunnleggerne av Tze'irei Zion (Sionistisk Ungdom). I 1908 påbegynte han sin utdannelse ved det medisinske fakultetet ved American University in Beirut, og i 1910 bosatte han seg i Palestina under den Andre aliyah.
Sammen med Eliezer Kaplan, ledet Sprintzak Hapoel Hatzair («de unge arbeidere»), en sionistisk, sosialistisk bevegelse som var blitt dannet i 1905, og som i 1930 var en av organisasjonene som stod bak dannelsen av Mapai. Dens medlemmer var pro-britiske og støttet Chaim Weizmann. I 1920 var han blant grunnleggerne av Histadrut, hvor han var generalsekretær i perioden 1945–1949.
Den 15. juli 1948 ble Josef Sprinzak valgt til ordførende leder av Israels første provisoriske parlament. og bidro til å legge grunnlaget for Israels parlamentariske demokrati. I 1949 ble han valgt til Knessets første ordførende leder, et verv han besatt frem til sin død i 1959.
Etter Chaim Weizmanns død, var Josef Sprintzak fungerende president fra 9. november 1952 til 10. desember 1952.
Hans sønn Yair Sprinzak har også vært innvalgt i Knesset.


== Referanser ==


== Kilder ==
Giora Goldberg: Ben-Gurion Against the Knesset, Routledge, London, 2003, ISBN 0714655562
Sasson Sofer: Zionism and the Foundations of Israeli Diplomacy, Cambridge University Press, Cambridge, 1998,  ISBN 0521630126
Crash-Truslen fra det sorte hull (1984)

Crash-Truslen fra det sorte hull er en dansk science fiction-serie for barn og unge på 13 episoder som ble sendt på Danmarks Radio i 1984. Serien handlet om tenåringsgutten Birger. Han samlet på tegneserien «Thunderboy» og hans foreldre oppdaget en dag at det første nummeret av bladet var verdt 10 000 kroner. Birger og foreldrene hans lette igjennom hele huset for de var sikre på at de hadde hatt dette bladet, men fant det ikke. I frustrasjon sparket Birger til møbler og slik oppdaget han at gutterommet hans var i stand til å fungere som et romskip. Han dro ut i rommet og traff der en superskurk, Barry Slisk, som hadde stjålet bladet til Birger. Denne superskurken holdt til inne i et sort hull og hadde svært skumle planer. Han traff også på den vakre utenomjordiske piken Iris, som viste seg å være til stor hjelp i den kampen som etterhvert måtte føres mot Barry Slisk.
Regissør var Carsten Overskov. Serien var en storsatsing, men ble allikevel ingen suksess i Danmark.
Serien ble sendt på NRK på søndager sommeren 1985 som barne-TV (sendestart søndag 9. juni).


== Rolleliste ==
Lars Ranthe som Birger
Anne Marie Helger som hans mor
Peter Steen som hans far
Jeannie Mortensen som Iris
Jacob Christensen som Barry Slisk


== Referanser ==


== Eksterne lenker ==
Her kan man se hele tv-serien
(en) Crash-Truslen fra det sorte hull på Internet Movie Database 
(da) Crash-Truslen fra det sorte hull i Danmark Nationale Filminstitut
Herlev Revy og Teater

Herlev Revy og Teater er en dansk teaterforening i Herlev. 
Foreningen er primært kjent i København for å sette opp større musikalforestillinger en gang om året i Paletten i Herlev, men setter også opp mindre forestillinger. 
Foreningen har både en ungdomsgruppe, barnegruppe og et teaterkor.


== Store forestillinger ==
All Shook Up (2017)
Skatteøen (2016)
Blodbrødre (2015)
Cabaret (2014)
Kød og Blod (2013)
RENT (2012)
Jesus Christ Superstar (2011)
Aida (2010)
Midt om Natten (2009)
Hair (2008)
La Rouge (2007)
The Full Monty (2006)
Atlantis (2005)
Evita (2004)
The Wall (2003)
West Side Story (2002)
Marylin Monroe (2001)
Rottefangeren (2000)
Marie Antoinette (1999)
Cabaret (1998)
Cyrano (1997)


== Eksterne lenker ==
Herlev Revy og Teater
Teaterkoret Rockræm Arkivert 10. august 2019 hos Wayback Machine.
Lammestek

Lammestek lages av kjøtt fra låret til ett lam. Låret gnis inn med salt og pepper. Det er vanlig å bruke rosmarin og hvitløk til steken. Det er en fordel å benytte steketermometer. Steken er rosa ved en temperatur på 70 grader og den er gjennomstekt ved en temperatur på 76 grader. Det er tradisjon mange steder å spise lammestek i påsken.


== Kilder ==
www.dinmat.no om lammeoppskrifter
www.aperitif.no om lammestek
Kasino-Teatret

Kasino-Teatret var et varieté-teater i Rosenkrantzsgade i Århus. Det ble oppført i 1900 etter tegninger av arkitekt S.F. Kühnel. 
Det ble innviet den 7. desember 1900. Byggherre og direktør var Marinius Olsen.
Kasino-Teatret hadde gjennom årene forskjellig opptreden med  sjonglører,  opera sang, kunstsykling,  operetter, varieté og  folkekomedier, og var et kjent forlystelsessted i byen.
Teatret hadde varierende økonomiske vanskeligheter opp gjennom årene og stengte endelig i februar 1943.
Seinere flyttet Danmarks Radio inn i lokalene. Siden 1982 har teateret Svalegangen holdt til i bygningerne.


== Kilder ==
Århus Byens Historie 1870-1945. Århus Byhistoriske Udvalg. 1998
Gamle Århusgader, Emanuel Sejr. 1960
Som Århus morede sig. Bernhardt Jensen.1966
Krasnodar internasjonale lufthavn

Krasnodar internasjonale lufthavn (russisk:Международный аэропорт Краснодар), også kjent som Pashkovsky lufthavn (IATA: KRR, ICAO: URKK) er en flyplass som ligger utenfor Krasnodar i Russland.  Flyplassen er hovedbase for Kuban Airlines, som også driver flyplassen. Flyplassen ligger 15km øst for sentrum av Krasnodar.


== Selskaper og ruter ==
Aeroflot (Moskva-Sheremetyevo)
Aeroflot-Nord (Moskva-Sheremetyevo)
Aerounion (Novosibirsk)
Armavia (Yerevan)
Austrian Airlines (Wien)
Dalavia (Yekaterinburg, Irkutsk, Khabarovsk, Yuzhno-Sakhalinsk)
Hamburg International (Munich)
Izhavia (Izhevsk, Samara)
Kogalymavia (Surgut)
KrasAir (Yekaterinburg)
Kuban Airlines (Frankfurt, Istanbul, Yerevan, Kaliningrad, Moskva-Domodedovo, Moskva-Vnukovo, Sotsji, St. Petersburg, Ufa, Surgut, Kazan)
Mirninskoe AP (Mirny)
Samara Airlines (Nizhnevartovsk, Samara, Gyumri)
S7 Airlines (Moskva-Domodedovo)
UTair Aviation (Tyumen, Surgut)
Uzbekistan Airways (Vostochny)
Yakutia Airlines (Adler-Sotsji)


== Eksterne lenker ==
(russisk) Krasnodar International Airport official website
(russisk) Airports of the South holding company
(engelsk) Airports of the South holding company
(engelsk) World Aero Data information for URKK Arkivert 10. april 2016 hos Wayback Machine.